open-index/open-wikipedia-markdown huggingface dataset:
Prick

***Prick*** é un álbum da banda estadounidense de sludge metal Melvins, editado o 5 de agosto de 1994 a través do selo Amphetamine Reptile Records. Debido a problemas co selo que evitaban que a banda editase discos co nome "Melvins", o álbum foi lanzado co nome escrito do revés. O disco foi gravado como un xeito de financiar as sesión do *Stoner Witch* e amosa un carácter marcadamene experimental. O grupo quería chamar ao álbum "Kurt Kobain", pero cambiouno despois da morte de Cobain.

## Listaxe de cancións
Stag

***Stag*** é un álbum da banda estadounidense de sludge metal Melvins, editado o 15 de xullo de 1996 a través do selo Atlantic Records. A banda de sludge progresivo Mastodon adoita a tocar en directo o tema deste álbum "The Bit".

## Listaxe de cancións
Honky

***Honky*** é un álbum da banda estadounidense de sludge metal Melvins, editado o 5 de maio de 1997 a través do selo Amphetamine Reptile Records. É considerado o seu álbum máis experimental. É o seu primeiro álbum de estudio dende que saíron da Atlantic Records.

## Listaxe de cancións
The Maggot

***The Maggot*** é un álbum da banda estadounidense de sludge metal Melvins, editado o 17 de maio de 1999 a través do selo Ipecac Recordings. Este álbum forma parte dunha triloxía: *The Maggot*, *The Bootlicker* e *The Crybaby*. A triloxía foi publicada en vinilo por Ipecac o 27 de novembro de 2000.

## Listaxe de cancións 
#"Amazon" (Osborne) – 0:50
#"Amazon" (Osborne) – 0:51
#"AMAZON" (Osborne) – 2:50
#"AMAZON" (Osborne) – 2:53
#"We All Love JUDY" (Osborne) – 1:14
#"We All Love JUDY" (Osborne) – 1:17
#"Manky" (Osborne) – 3:41
#"Manky" (Osborne) – 3:45
#"The Green Manalishi (With the Two-Pronged Crown)" (Green) – 3:27
#"The Green Manalishi (With the Two-Pronged Crown)" (Green) – 3:27
#"The Horn Bearer" (Osborne) – 1:12
#"The Horn Bearer" (Osborne) – 1:15
#"Judy" (Osborne) – 1:17
#"Judy" (Osborne) – 1:18
#"See How Pretty, See How Smart" (Osborne) – 4:29
#"See How Pretty, See How Smart" (Osborne) – 6:04
Eduardo Manchón

**Eduardo Manchón Molina**, nado en Barcelona o 24 de xullo de 1930 e finado na mesma cidade o 29 de setembro de 2010, foi un futbolista español. Xogaba de dianteiro.

## Notas
Armando Álvarez

**Armando Álvarez Álvarez**, nado en Colmar (Francia) o 18 de xullo de 1970, é un exfutbolista español. Xogaba de defensa e foi internacional coa selección española.

## Traxectoria 
Debutou na tempada 1991–92 co Real Oviedo en Primeira División, da man de Javier Irureta. No conxunto asturiano permaneceu até a campaña 1995–96, sendo un habitual do once titular.

Na tempada 1996–97 fichou polo Deportivo da Coruña, campaña na que foi convocado para dous partidos coa selección española. Na tempada 1997–98 xogou a Copa da UEFA por primeira vez. Permaneceu no conxunto galego até a campaña 1998–99, coincidindo novamente co adestrador vasco Javier Irureta. Na súa estadía na Coruña participou nun total de 97 partidos e anotou 3 goles.

Na tempada 1999–00 foi contratado polo RCD Mallorca, club no que permaneceu dúas campañas e competiu, na primeira delas, na Copa da UEFA.

Na tempada 2001–02 fichou polo Atlético de Madrid, en Segunda División. Esa campaña, na que o club madrileño ascendeu a Primeira División, Armando un dos habituais do once titular. Na tempada 2002–03 foi a súa derradeira, participando tan só nun partido.

## Palmarés 
;Atlético de Madrid
* Segunda División: 2001–02

## Véxase tamén 
### Ligazóns externas 
* Datos do xogador en bdfutbol.com
José Luis Albiol Balaguer

**José Luis Albiol Balaguer**, nado en Benaguasil (provincia de Valencia) o 17 de marzo de 1955, é un exfutbolista e adestrador de fútbol español. Xogaba de dianteiro. É tío dos tamén futbolistas Raúl Albiol e Miguel Albiol.
Javier Sagarzazu

**Javier María Sagarzazu Unamue**, coñecido coma **Sagarzazu**, nado en Azkoitia (Guipúscoa) o 11 de decembro de 1958 e finado en Carral o 16 de agosto de 1987, foi un futbolista vasco. Xogaba de defensa.
## Traxectoria
Faleceu por mor dun derramo cerebral cando ía xogar un partido amigable en Carral co Deportivo da Coruña, equipo polo cal acababa de fichar.

## Palmarés 
* **Copa do Rei (1)**: 1986–87.
## Notas
Periferia (novela)

***Periferia*** é unha novela de Iolanda Zúñiga. Foi publicada por Edicións Xerais en outubro de 2010, logo de acadar o Premio Xerais dese ano. Está ambientada na cidade de São Paulo.

## Trama 
Luciana e Brown son unha parella da periferia de São Paulo, nun arrabalde de *favelas*, unha zona marcada polo narcotráfico e a violencia. A historia narra o seu devir ao tempo que trata de pintar un fresco sobre a cidade actual, coa miseria e a falta de oportunidades.

## Estilo e crítica 
### Estrutura 
miniatura|dereita|200px|Presentación da novela no CulturGal 2010.
A novela está dividida en 11 seccións. Todas elas constan dun primeiro e moi longo parágrafo e dun segundo que apenas pasa dunha simple liña. A divisón da novela é como segue:
# *A Cidade*
# *A Periferia*
# *A Coprotagonista*
# *O Carnaval*
# *O Narcotráfico*
# *O Amor*
# *O Fútbol*
# *O Crime*
# *Bonus track: o Cárcere*
# *Agradecementos*
# *Hidden track: o Funk*

## Notas 
## Véxase tamén 
### Ligazóns externas 
* Ficha na web da editorial.
* *Planeta Periferia*, blog da autora no que dá conta das circunstancias e contidos da novela.
* "A periferia brasileira do s. XXI en Ferrez e Iolanda Zúñiga (II)", artigo de Noa Fernández Pazo en *Praza Pública*, 11 de novembro de 2015.
Xente nosa

***Xente nosa*** foi un programa dedicado a entrevistas de profundidade da Televisión de Galicia que se emitiu en 1987 e 1988, dirixido e presentado por Xosé María Palmeiro na primeira tempada e por Antonio Vallejo na segunda. Entre os persoeiros que pasaron polo programa estiveron Francisco Vázquez Vázquez, Antonio María Rouco Varela, María Xesús Sáinz, Antón Reixa, Carlos Pajares, Luísa Castro, Luís Carballo, Rosalía Dans, Chano Piñeiro ou Moncho Borrajo.
Bothrops

160px|dereita|miniatura|*Bothrops atrox* (punta de lanza, common lancehead, jararaca do norte).
**Bothrops** é un xénero de serpes velenosas da familia *Viperidae*, distribuída por México, América Central, Antillas e Suramérica, moi comúns no Brasil.

## Algunhas especies 
* *Bothrops erythromelas* 
* *Bothrops atrox* 
* *Bothrops bilineatus* 
* *Bothrops pauloensis 
* *Bothrops jararaca* 
* *Bothrops cotiara* 
* *Bothrops insularis* 
* *Bothrops jararacussu* 
* *Bothrops neuwiedi* 
* *Bothrops neuwiedi pauloensis* 
* *Bothrops muriciensis* 
* *Bothrops alternatus''

## Véxase tamén 
### Bibliografía 
* McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4
* Campbell JA, Lamar WW. 2004. The Venomous Reptiles of the Western Hemisphere. Comstock Publishing Associates, Ithaca e Londres. 870 pp.&nbsp;1500 plates.

### Ligazóns externas 
* Guia do Instituto Butantan 
* Graphic image of *B. atrox* bite at Institute of Tropical Medicine, Antwerp. 
* List of *Bothrops* Complex by scientific namee Jadin Expeditions.
Galería de imaxes da igrexa de San Pedro de Ansemil

A **igrexa de San Pedro de Ansemil** está situada na parroquia de Ansemil, concello de Silleda.

## Galería de imaxes

Ficheiro:Igrexa de San Pedro de Ansemil, Ansemil, Silleda.jpg
Ficheiro:Igrexa de San Pedro de Ansemil, Silleda.jpg
Ficheiro:Igrexa de San Pedro de Ansemil.jpg
Ficheiro:San Pedro de Ansemil.Fachada occidental.JPG
Ficheiro:Portada igrexa de de San Pedro de Ansemil, Silleda.jpg|Portada.
Ficheiro:San Pedro de Ansemil. Capela dos Deza fachada.JPG|Fachada gótica da Capela dos Deza.
Ficheiro:San Pedro de Ansemil.Capela dos Deza Ventana.JPG|Vano gótico da Capela.

## Véxase tamén
### Outros artigos
*Galería de imaxes de Silleda
James Thompson

Co nome inglés de **James Thompson** houbo varias personalidades ao longo da historia:

*o crego católico James Thompson, crego católico (morto en 1582);
*o cartógrafo James Thompson, (século XVIII);
*o xurista James Thompson (1806–1874), Congresista dos Estados Unidos e membro da Corte Suprema de Pensilvania;
*o músico Uncle Jimmy Thompson (1848–1931), pioneiro do country;
*o historiador estadounidense James Westfall Thompson (1869–1941);
*o escritor estadounidense Jim Thompson (1906–1977);
*o actor británico Jimmy Thompson (1925–2005);
*o político James R. Thompson (nado en 1936), gobernador de Illinois;
Unión Social Cristiá de Baviera

[miniatura|[Franz Josef Strauß, o político máis emblemático da CSU.]]

A **Unión Social Cristiá** (CSU) é un partido político de Baviera (Alemaña). Foi fundada en 1946, e está liderada por Horst Seehofer. É membro da Internacional Demócrata de Centro e da Unión Internacional Demócrata.

A CSU é un partido conservador baseado nos valores cristiáns que está só presente en Baviera, onde gañou todas as eleccións dende a segunda guerra mundial 1962-2008 cunha maioría absoluta de escanos desde 1970, con máis do 50% dos votos. O seu maior éxito foron as eleccións do Estado Libre de Baviera de 2003, que recibiu 60,7% dos votos e máis de dous terzos das cadeiras no parlamento bávaro. Con todo, nas eleccións bávaras de 28 de setembro de 2008 caeu a 43,4% dos votos, o que tamén significou a perda da maioría absoluta dos asentos parlamentarios. Así, por primeira vez en máis de corenta anos, precisaron dun socio de coalición para estar no goberno. A finais de outubro de 2008, pactou unha alianza co Partido Demócrata Liberal (FDP).

O presidente do goberno de Baviera foi sempre da CSU, excepto por un breve período entre 1954 e 1957, cando se formou un goberno de coalición de todas as forzas políticas agás a CSU.

No parlamento alemán, a CSU forma un grupo xunto coa CDU, o seu equivalente noutros Landers. Con todo, as posicións das dúas partes non coinciden sempre, normalmente o CSU defende posicións sobre política interior e xustiza máis de dereitas, menos europeísta e en cambio máis comprometido coas políticas económicas e sociais. Nas eleccións federais do 18 de setembro de 2005, a CSU gañou 7,4% dos votos (46 asentos) e participa do goberno de coalición da chanceleresa Angela Merkel, xunto coa CDU (27,8%, 180 asentos) e o SPD (34,2%, 222 asentos).

## Presidentes da CSU 
* Josef Müller 1946-1949 
* Hans Ehard 1949-1955 
* Hanns Seidel 1955-1961 
* Franz Josef Strauß 1961-1988 
* Theodor Waigel 1988-1999 
* Edmund Stoiber 1999-2007
* Erwin Huber 2007-2008
* Horst Seehofer, 2008-2019
* Markus Söder, desde outubro de 2019

## Presidentes de goberno de Baviera pertencentes á CSU 
* Hans Ehard 1946-1954
* Hanns Seidel 1957-1960
* Hans Ehard 1960-1962
* Alfons Goppel 1962-1978
* Franz Josef Strauß 1978-1988
* Max Streibl 1988-1993
* Edmund Stoiber 1993-2007
* Günther Beckstein 2007-2008
* Horst Seehofer, desde 2008.

## Notas
Helene Chadwick

miniatura
**Helene Chadwick**, nada en Nova York o 25 de novembro de 1897 e finada nos Ánxeles o 4 de setembro de 1940, foi unha actriz estadounidense que traballou no cine mudo e no comezo do sonoro.

## Traxectoria 
Chadwick era filla dun home de negocios e dunha actriz de teatro. Debutou no cine aos dezanove anos en *The Challenge* (1916) da Astra Film distribuído por Pathe Pictures. O cumio da súa carreira foi entre 1920 e 1928. Entre os seus filmes máis salientables están *The Cup of Fury* (1920), *Heartsease* (1919), *The Sin Flood* (1922), *The Glorious Fool* (1922), *Yellow Men and Gold* (1922), *Dust Flower* (1922), *Quicksands* (1923), *Hard Boiled* de 1926 con Tom Mix e *Say It with Sables* dirixido por Frank Capra en 1928. Coa chegada do sonoro actuou en papeis de actriz secundaria e de extra.

## Filmografía
Rider Strong

**Rider King Strong**, nado o 11 de decembro de 1979 en San Francisco, é un actor estadounidense.

## Traxectoria 
Strong é coñecido polo papel de Shawn Hunter na comedia de situación *Boy Meets World* (1993-2000).

## Filmografía
Héctor Carré

**Héctor Carré Menéndez**, nado na Coruña en 1960, é un director de cine e escritor galego.

## Traxectoria 
Abandonou os estudos de arquitectura e trasládase a Madrid en 1981, onde obtivo o título de director de fotografía no Taller de Artes Imaginarias. Traballou no mundo cinematográfico como axudante de dirección de Terry Gillian, Mario Camus e Pedro Olea. Fixo curtametraxes *La suerte cambia* e *Angelitos*, documentais e videoclips (*Un ejemplar de primavera* para o disco de Rosendo, *A tientas y barrancas*) e publicidade. En televisión coordinou a serie *Nada es para siempre* de Antena 3. En 2001 volveu residir na Coruña, onde traballa en publicidade e como guionista para a Televisión.

En 2007 publicou a novela *Diario do impostor* e en 2011 gañou o Premio Fundación Nova Caixa Galicia coa novela *Febre*.

## Filmografía 
* *A sorte cambia*, 1991.
* *Coitadiños*, 1992.
* *Dame lume*, 1993.
* *Dame algo*, 1997.
* *Emigrantes en terra de emigrantes*, 2001.
* *A promesa*, 2003.
* *Libro de familia*, 2004.
* *O neno de barro* (2007, coguionista).
* *Personal Movie* (2012).

## Obras 
### Narrativa 
* *Diario do impostor* (2007, Xerais; narrativa)

* *Febre* (2011, Xerais; narrativa xuvenil). Traducida ao inglés como *Fever* (2021).
* *Hai que matalos a todos* (2015, Xerais; narrativa).
**Medos* (2021, Xerais; narrativa). 224 páxs. ISBN 978-84-9121-915-6. ePub: ISBN 978-84-9121-916-3.

## Distincións 
* Premio Fundación Nova Caixa Galicia 2011 por *Febre*.

* Premio Fervenzas Literarias ao mellor libro xuvenil no 2011, por *Febre*.
## Notas 
## Véxase tamén 
### Bibliografía 
* 
### Ligazóns externas 
* Ficha en AVG
*
Garabatos

O topónimo **Garabatos** pode referirse a:

;En Galiza
***Garabatos**, lugar da parroquia de Cerneda, no concello de Abegondo;
***Garabatos**, lugar da parroquia das Pontes de García Rodríguez, no concello das Pontes de García Rodríguez;
***Os Garabatos**, lugar da parroquia de Cornoces, no concello de Amoeiro.
Miranda

Como topónimo **Miranda** pode referirse a:

;En Galiza
***Arciprestado de Ribadeo-Miranda**, na diocese de Mondoñedo-Ferrol;
***Miranda**, parroquia do concello de Castroverde;
****Miranda**, lugar de dita parroquia;
***Miranda**, lugar da parroquia de Coiro no concello de Cangas;
***A Miranda**, lugar da parroquia de Parada das Achas, no concello da Cañiza;
***A Miranda**, lugar da parroquia de Donas, no concello de Gondomar;
***A Miranda**, lugar da parroquia de Forcas, no concello de Parada de Sil;

;Fóra de Galiza

;En Asturias
***Miranda**, parroquia do concello de Avilés;
***Miranda**, lugar do concello de Castrillón;
***Miranda**, concello asturiano;
***Río de Miranda**, antigo nome do río Eo.

;En Castela e León
***Miranda de Azán**, vila da provincia de Salamanca;
***Miranda del Castañar**, vila da provincia de Salamanca;
***Miranda de Duero**, vila da provincia de Soria;
***Miranda de Ebro**, cidade da provincia de Burgos.

;En Navarra
***Miranda de Arga**, vila de Navarra.

;En Portugal
***Miranda do Corvo**, concello portugués do distrito de Coímbra;
***Miranda do Douro**, concello portugués do distrito de Braganza;
***Terra de Miranda**, territorio histórico onde se fala mirandés.

;En Colombia
***Miranda**, concello do departamento do Cauca.

;En Venezuela
***Miranda**, estado de Venezuela;
***Municipio Miranda**, nome de cinco subdivisións político-administrativa de Venezuela;
***Municipio Francisco de Miranda**, nome de tres subdivisións político-administrativa de Venezuela.

Amais, como apelido pode referirse a:

***Francisco de Miranda**, precursor e mestre dos próceres da independencia hispanoamericana (1750-1816);
***Faustino Miranda** botánico español (1905-1964);
***Xosé Miranda**, escritor galego (n. 1955);
***Ana Miranda**, política galega (n. 1971).

## Véxase tamén
### Outros artigos
***Miranda**, satélite natural do planeta Urano;
***Miranda (satélite)**, satélite artificial do Reino Unido, lanzado en 1974;
***Miranda**, linguaxe de programación;
***Miranda!**, grupo musical da Arxentina;
***Miranda**, cantante española;
***Miranda Warning**, banda de música española;
***Killing Miránda**, banda londiniense de rock gótica;
****Terra de Miranda***, serie da TVG.
Calvelos

O topónimo **Calvelos** pode referirse a:

;En Galiza
***Calvelos**, lugar da parroquia de Abegondo, no concello de Abegondo;
***Calvelos**, lugar da parroquia de Saiar, no concello de Caldas de Reis;
***Calvelos**, lugar da parroquia de Cartelle, no concello de Cartelle;
***Calvelos**, lugar da parroquia de Arrabaldo, no concello de Ourense.

## Véxase tamén
### Outros artigos
Brandián

O topónimo **Brandián** pode referirse a:

;En Galiza
***Brandián**, lugar da parroquia de Presedo no concello de Abegondo;
***Brandián**, lugar da parroquia de Vilaúxe no concello de Chantada;
***Brandián**, lugar da parroquia de Robra no concello de Outeiro de Rei;
***Brandián**, lugar da parroquia de Somede no concello das Pontes de García Rodríguez;
***Brandián**, lugar da parroquia de Campo no concello de Taboada.

## Véxase tamén
### Outros artigos
***Brandia, Lousame, Lousame**, lugar da parroquia de Lousame no concello de Lousame.
Calvelo

O topónimo **Calvelo** pode referirse a:

;En Galiza
***Calvelo**, lugar da parroquia de Lama Má no concello de Baños de Molgas;
***Calvelo**, lugar da parroquia de Tenorio no concello de Cerdedo-Cotobade;
***Calvelo**, lugar da parroquia de Santo André de Vea no concello da Estrada;
***Calvelo**, lugar da parroquia de Zorelle no concello de Maceda;
***Calvelo**, lugar da parroquia de Couso de Salas no concello de Muíños;
***Calvelo de Abaixo**, lugar da parroquia de Sofán no concello de Carballo;
***Calvelo de Arriba**, lugar da parroquia de Sofán no concello de Carballo;
***Montecalvelo**, lugar da parroquia de Couzadoiro, no concello de Ortigueira.

;Fóra de Galiza

;En Portugal
***Calvelo**, freguesía do concello de Ponte de Lima, no Distrito de Viana do Castelo.

Amais, como apelido pode referirse a:

***Francisco Calvelo**, director galego.

## Véxase tamén
### Outros artigos
Touch Me I'm Sick/Halloween

"'''Touch Me I'm Sick/Halloween'''" é un sinxelo compartido das bandas estadounidenses de rock alternativo Sonic Youth e Mudhoney, editado en decembro de 1988 polo selo independente Sub Pop Records.

Antes da edición do sinxelo de Mudhoney "Touch Me I'm Sick" en marzo de 1988, Bruce Pavitt envioulle unha cinta con cinco temas de Mudhoney a Sonic Youth para saber a súa opinión. Sonic Youth propúxolle inmediatamente facer sinxelo compartido con cada banda versionando unha canción da outra. Sonic Youth versionou "Touch Me I'm Sick" e Mudhoney "Halloween". O sinxelo lanzouse nunha edición limitada como vinilo de 7 polgadas. En xaneiro de 1989 editouse en 12 polgadas no Reino Unido, a través do selo Blast First, en 1990 en Alemaña a través de Glitterhouse Records.

A versión "Touch Me I'm Sick" foi incluída na edición "deluxe" do álbum *Daydream Nation*, editada o 12 de xuño do 2007, e a de "Halloween" aparece na edición "deluxe" de *Superfuzz Bigmuff*, lanzada no ano 2008.

## Listaxe de cancións 
#Sonic Youth: "Touch Me I'm Sick" (Arm, Lukin, Peters, Turner)&nbsp;– 2:36
#Mudhoney: "Halloween" (Sonic Youth)&nbsp;– 6:07
Drown

"**Drown**" é unha canción da banda de rock alternativo estadounidense The Smashing Pumpkins, aparecida na banda sonora da película de Cameron Crowe *Singles*, estreada en 1992.

O tema foi editado tamén no recompilatorio de grandes éxitos da banda *Rotten Apples* no 2001, reducíndose a lonxitude da canción de 8:17 a 4:30. Considerouse incluíla en *Pisces Iscariot*, pero Corgan decidiu rexeitala.
If Only Everything

"**If Only Everything**" é un sinxelo da banda estadounidense Gamma Ray, posteriormente coñecida coma Queens of the Stone Age. O sinxelo contén tamén a canción "*Born to Hula*", e foi editado polo desaparecido selo ''Man's Ruin* en 1997. Os dous temas aparecen nun EP compartido de Kyuss e Queens of the Stone Age. "*If Only Everything*" foi composta por Josh Homme, e unha versión, titulada "*If Only*" apareceu no primeiro álbum da banda, *Queens of the Stone Age''.

## Listaxe de cancións 
#"If Only Everything"
#"Born to Hula"
Óscar Montalvo

**Óscar Montalvo Finetti**, nado en Puerto Pimentel o 20 de marzo de 1937 e finado en 2006, foi un futbolista e adestrador peruano. Xogaba de extremo esquerdo e foi internacional co Perú.

## Traxectoria 
Xogou no Deportivo Municipal do seu país natal, onde coincidiu con Juan Seminario, e debutou coa selección peruana en 1959. En 1960 participou na Xira dos Catro Continentes, que levou a unha selección de xogadores do Deportivo Municipal e do Sport Boys a disputar unha serie de partidos amigables en numerosos países: Estados Unidos, Xapón, Filipinas, Malaisia, Taiwán, Hong Kong, Vietnam, China, Alemaña, México, Colombia e Ecuador.

Posteriormente xogou no Ciclista Lima, e en 1962 fichou polo Deportivo da Coruña, converténdose no primeiro peruano da historia do club. Pouco despois da súa chegada participou no histórico 17º Trofeo Teresa Herrera, marcando un dos catro goles do seu equipo para derrotar ao Benfica de Eusébio, que viña de gañar dúas Copas de Europa seguidas. Debutou en partido oficial na primeira xornada da tempada 1962/63 da Primeira División, marcando o único gol do partido contra o Sevilla en Riazor. Titular durante case todos os partidos da tempada na dianteira deportivista, xunto con Veloso e Jaime Blanco, anotou un total de 8 goles na súa primeira campaña, na que o club acabou descendendo.

Na seguinte tempada marcou 13 goles, contribuíndo a que o equipo adestrado por Roque Olsen se proclamase campión de Segunda e lograse o ascenso. Xogou no Deportivo ata 1967, vivindo un total de tres descensos e dous ascensos, e marcando 33 goles en partidos oficiais. A continuación pasou polo Oviedo, onde xogou durante a tempada 1967/68 en Segunda antes de retirarse.

De volta na Coruña adestrou brevemente o modesto Sin Querer, antes de regresar ao seu país natal, onde continuou traballando como adestrador, principalmente no fútbol base. Alí creou a escola de fútbol do Deportivo Municipal, onde se formaron xogadores como o internacional Jefferson Farfán, que tatuou no seu brazo un agradecemento a Montalvo.

Faleceu no 2006, pouco despois de recibir unha invitación para participar nos actos do Centenario do Deportivo, aos que xa non puido asistir.

## Palmarés 
**Deportivo da Coruña**

* **Segunda división de España (2):** 1963/64, 1965/66.

## Notas 
## Véxase tamén 
### Ligazóns externas 
* Datos do xogador en BDFutbol .
José Domínguez Rial

**José Domínguez Rial**, nado en Vigo o 10 de novembro de 1940 e finado o 30 de xuño de 2000, foi un futbolista galego. Xogaba de defensa e centrocampista e desenvolveu a totalidade da súa carreira como profesional entre os dous equipos máis destacados de Galicia: o Celta de Vigo e o Deportivo da Coruña. É o 11º futbolista con máis partidos oficiais da historia do club coruñés (329), co que conseguiu cinco ascensos á Primeira División.

## Traxectoria 
Naceu en Vigo o 10 de novembro de 1940, sendo fillo do empresario e directivo do Celta de Vigo José Domínguez e sobriño do futbolista Machicha. Comezou a xogar ao fútbol no CD Traviesas da súa cidade natal e no colexio dos Maristas no que estudou. Máis tarde ingresou no equipo xuvenil do Celta, no que militou durante tres anos e onde tivo como adestrador a Alejandro Scopelli. Repetiu titularidade dez días despois, nun partido da Copa do Xeneralísimo contra o Córdoba.

Para a tempada 1960/61 e ante a falta de expectativas no Celta, decidiu deixar o club e fichar polo máximo rival deste, o Deportivo da Coruña, que militaba na mesma categoría. Deixou A Coruña tralo remate da tempada 1970/71, na que o equipo logrou ascender de novo a Primeira. Os seus 329 partidos oficiais co Deportivo convertíano naquel momento no segundo xogador con máis partidos da historia do club, só por detrás do mítico porteiro Acuña. Na actualidade ocupa a novena praza na táboa de futbolistas con máis partidos coa camiseta branquiazul.

A continuación regresou ao Celta de Vigo e foi titular no histórico debut do club en competición europea, diante do Aberdeen na Copa da UEFA. Militou no Celta ata 1974, contabilizando un total de 51 partidos oficias co club.

## Familia 
Era sobriño de Machicha e curmán do tamén futbolista Ángel Iglesias Domínguez, alcumado tamén "Machicha", co que chegou a coincidir no Deportivo da Coruña.

## Estatísticas
## Palmarés 
;Deportivo da Coruña
* **Segunda división (4):** 1961/62, 1963/64, 1965/66, 1967/68.

## Notas 
## Véxase tamén 
### Ligazóns externas 
* Datos do xogador en bdfutbol.com
Víctor Aurre García

**Víctor Aurre García**, nado en Barakaldo o 19 de maio de 1937, é un exfutbolista español. Xogaba de defensa.
Francisco Esteban Aedo

**Francisco Esteban Aedo**, coñecido como **Pegaso**, nado en Portugalete (Biscaia) o 10 de xaneiro de 1938 e finado no mesmo lugar o 19 de xuño de 2015, foi un futbolista español. Xogaba de defensa central e destacou principalmente no Sestao e no Deportivo da Coruña, logrando con este último dous ascensos á Primeira División.

## Traxectoria 
Naceu no barrio de San Roque de Portugalete, nunha familia procedente de Karrantza. Súa nai, Manuela, traballaba como leiteira.  Formouse como futbolista na canteira do Club Portugalete, onde foi adestrado por Martín Aroma. Alí comezou a ser alcumado "Pegaso", en referencia ao cabalo alado e á marca de camións. O adestrador do equipo era o tamén vasco Otxoa e a eles sumouse pouco despois Aurre, procedente do Barakaldo. Debutou co equipo coruñés no primeiro partido da tempada 1961/62 contra o Salamanca en Riazor (4-1), e foi titular en 29 dos 30 partidos da tempada, perdendo só o derradeiro partido por lesión. Compartiu defensa entre outros con Aurre, Lariño e Manín e foi o futbolista con máis minutos do equipo xunto a Jaime Blanco. O Deportivo, liderado no ataque por Amancio e Veloso, logrou o ascenso a Primeira División despois de proclamarse campión da categoría de prata. Militou unha tempada no club departamental, logrando a primeira praza do grupo I pero caendo na fase de ascenso contra o Rayo Vallecano. Para a tempada 1965/66 fichou polo Badalona, de Segunda. Acadou a permanencia co equipo catalán e ao ano seguinte fichou polo Logroñés, da mesma categoría e que estaba adestrado por Ramallets. Este foi destituído tras 14 xornadas, pasando logo varios adestradores máis polo banco das Gaunas, nunha tempada na que Pegaso disputou só 13 partidos de liga e o Logroñés acabou descendendo.

Pechou a súa carreira como futbolista no mesmo club no que a comezara, o Portugalete da súa vila natal, onde trala súa retirada, foi adestrador da canteira e directivo, ademais de rexentar un bar chamado *Pegaso*. 

## Palmarés 
**Deportivo da Coruña**

* **Segunda división (2):** 1961/62, 1963/64.

## Notas 
## Véxase tamén 
### Ligazóns externas 
* Datos do xogador en BDFutbol .
Ricardo Bofill

**Ricardo Bofill Leví**, nado en Barcelona o 5 de decembro de 1939 e finado o 14 de xaneiro de 2022, foi un arquitecto e urbanista español.

## Traxectoria 
[miniatura|*Muralla roja* en [Calp (Alacant).]]
[miniatura|[Teatre Nacional de Catalunya, en Barcelona.]]
Estudou primeiro no Liceo Francés e despois na Escola Técnica Superior de Arquitectura de Barcelona, de onde foi expulsado  en 1957 polas súas actividades políticas. Marchou a Suíza e continuou os seus estudos na Universidade de Xenebra. En 1963 creou o *Taller de Arquitectura*, un estudio que conta con sociólogos, ademais de arquitectos e enxeñeiros. En 1978 abriu un segundo estudio en París.

## Obras destacadas 
*Edificio de apartamentos *La Muralla Roja* en Calp, (1973).
*Edificio de apartamentos *Walden 7*, Sant Just Desvern (Barcelona), (1974).
*Palacio Municipal de Congresos de Madrid (1993).
*Teatre Nacional de Catalunya (1996).
*Edificio de *Shiseido* en Tokyo (2001).
*Sede da empresa *JP Morgan* en Chicago (2003).
*Sede principal de *Cartier* en París (2003).
*Centro Cultural *Miguel Delibes*, Valladolid (2007).
*Hotel Vela no porto de Barcelona (2008).
*Terminal 1 do Aeroporto de Barcelona.
*Parque da Riouxa, (Vigo, 1991).

### Obra escrita 
**Espacio y vida*.
**La ciudad del arquitecto*. 
**El dibujo de la ciudad*.

## Premios e galardóns 
*1985 Membro honorario do Instituto Americano de Arquitectos.

## Véxase tamén 
### Ligazóns externas 
*Biografía e proxectos en *soloarquitectura.com* .
*Páxina web oficial     .
Ricardo Escolà Sala

**Ricardo Escolà Sala**, nado en Barcelona o 6 de decembro de 1940, é un exfutbolista español. Xogaba de centrocampista.

## Persoal 
É fillo do tamén futbolista Josep Escolà.

## Véxase tamén 
### Ligazóns externas 
* Datos do xogador en bdfutbol.com
Luis Sánchez Bellón

**Luis Sánchez Bellón**, nado na Coruña o 25 de xullo de 1937, é un exfutbolista galego. Xogaba de extremo esquerdo.

## Traxectoria 
Nacido na Coruña, xogou no Oza Juvenil antes de marchar a Asturias, onde fichou polo Sporting de Gijón. Con este club debutou na Segunda División na oitava xornada da tempada 1955/56. Continuou no Sporting na tempada seguinte, na que o equipo se proclamou campión e ascendeu a Primeira, aínda que non chegou a xogar ningún partido durante a campaña. Nas catro seguintes tempadas xogou no Avilés, as tres primeiras na Segunda e a última na Terceira División.

No verán de 1961 fichou polo Deportivo da Coruña, co que debutou nun encontro amigable contra o Racing de Ferrol en Riazor. Con todo, non tivo sitio no equipo coruñés e en novembro saíu cedido xunto con Aneiros ao propio equipo ferrolán, que militaba na Terceira División. Regresou á Coruña menos de dous meses despois para reforzar o Deportivo, que estaba a sufrir numerosas lesións no seu cadro de xogadores. Marcou un gol no seu primeiro partido oficial co equipo branquiazul, nun derbi contra o Celta de Vigo en Riazor (2-0), e xogou a maioría dos restantes partidos da tempada, marcando un total de catro goles e contribuíndo a que o equipo se proclamase campión de Segunda. 

Na tempada 1962/63 debutou co Deportivo na Primeira División, disputando 19 encontros e descendendo ao final da competición. Na derradeira xornada contra o Betis resultou gravemente lesionado, pero con todo, o club renovou o seu contrato. Reapareceu nos terreos de xogo en outubro de 1963, nas filas do Fabril, na Terceira División. Xogou o resto da tempada co filial coruñés, coincidindo na dianteira con Beci e Pellicer. O equipo quedou na segunda posición do seu grupo e xogou a fase de ascenso a Segunda, caendo eliminado contra a Gimnástica de Torrelavega despois de dous partidos de desempate no Molinón.

Continuou no Fabril na seguinte tempada, reincorporándose ao primeiro equipo do Deportivo para os partidos da Copa do Xeneralísimo, contra Granada e Sporting de Gijón. Na tempada 1965/66 foi suplente no Deportivo, participando só en partidos amigables, e en marzo foi cedido xunto con Carlos ao Racing de Ferrol.

A continuación regresou ao Avilés, onde xogou as seguintes dúas campañas, antes de pechar a súa carreira no Eldense en 1969. 

## Palmarés 
;Sporting de Gijón
* **Segunda División (1):** 1956/57.
;Deportivo da Coruña
* **Segunda División (3):** 1961/62, 1963/64, 1965/66.

## Notas 
## Véxase tamén 
### Ligazóns externas 
* Datos do xogador en BDFUtbol .
Jaime Blanco Núñez

**Jaime Blanco Núñez**, nado na Coruña o 2 de xaneiro de 1940, é un exfutbolista galego. Xogaba de dianteiro. É irmán do tamén exfutbolista Tito Blanco.

## Traxectoria 
Irmán máis novo do futbolista Tito Blanco, formouse no Victoria coruñés e formou parte da selección galega xuvenil. En 1958 fichou polo Deportivo da Coruña, da Segunda División, co que non chegou a xogar ningún partido de liga esa tempada, facéndoo en vez diso co equipo de suplentes. Debutou co equipo titular o 27 de setembro de 1959, na terceira xornada da tempada 1959/60 contra o Alavés en Riazor.

Foi un habitual no once coruñés nos seguintes anos, formando na dianteira a carón de Amancio e Veloso, e logrou o ascenso á máxima categoría na tempada 1961/62, despois de proclamarse campións de Segunda con Juan Otxoantezana no banco. Así, na tempada 1962–63 debutou en Primeira División nun partido contra o Sevilla en Riazor, e completou a competición con 22 encontros e dous goles. O equipo tivo esa campaña tres adestradores e acabou descendendo a Segunda.

Mediada a tempada 1963–64 foi cedido ao Real Oviedo, de Primeira División, volvendo ao Deportivo na campaña seguinte, que novamente descendeu a Segunda División.

Para a tempada 1965/66 fichou xunto con Veloso polo Real Madrid.  Permaneceu dúas campañas e media no club branco, nas que disputou só cinco partidos da Copa do Xeneralísimo. En decembro de 1966 saíu cedido ao Hércules, que ocupaba postos de descenso, pero non puido salvar a categoría. 

A pesar da súa escasa participación co Real Madrid, gañou dúas ligas e a Copa de Europa 1965/66. Deixou o club branco en xaneiro de 1967, fichando polo Betis, onde só xogou un partido e descendeu a Segunda División. Na seguinte campaña no club andaluz non xogou ningún partido.

## Palmarés 
;Deportivo
* **Segunda división (2):** 1961/62, 1963/64.
;Real Madrid
* **Copa de Europa (1):** 1965/66.
* **Primeira división (2):** 1966/67, 1967/68.

## Notas 
## Véxase tamén 
### Ligazóns externas 
* Datos do xogador en BDFutbol .
Gastronomía de Italia

A **gastronomía de Italia** é unha das principais gastronomías mundiais. A cociña italiana caracterízase pola variedade de produtos utilizados así como por unha gran diversidade rexional. Terra gastronómica por excelencia, Italia é o berce da cociña europea e mediterránea. Os mercados medievais das cidades e vilas transalpinas son o lugar de nacemento da actual cociña italiana debido á converxencia de dous factores: a chegada á cidade dunha serie de produtos agrícolas do contorno rural para ser vendidos nos mercados e a bonanza económica na que viven as elites locais, que lles permite beneficiarse destes produtos e combinalos elaborando novos pratos. Estes serán bautizados na maior parte dos casos co nome da vila onde foron creados. 
miniatura|300px|dereita|Delicias da gastronomía italiana.

## A cociña cotiá 
A cociña é un elemento importante na maneira de vivir dos italianos, que reflicte sobre todo a cultura rural, pero aínda máis a familiar, ou incluso a materna.

Os italianos teñen unha visión íntima e concreta da súa cociña. Non é tan importante a complexidade ou o virtuosismo dunha "alta cociña" como a calidade e precisión ou o bo facer diarios. Un prato debe ser como é, respectando as tradicións. O parmesano relado, o sal, a pementa, o limón, o aceite de oliva, non están permitidos en calquera prato. Falando dos viños, bébese tinto ou branco, dependendo do prato que se estea a degustar (se é carne, tinto, se é peixe, branco). Na cociña italiana non se aprecia demasiado o exótico, os gustos fortes, as grandes porcións, ou as carnes vermellas, xa que se valora máis a combinación sutil de gustos orixinais, sen excesos nin complexidades inútiles.

## As cociñas rexionais en Italia 
* Cociña abruzzesa
* Cociña calabresa
* Cociña campana
* Cociña emiliana
* Cociña do Friuli-Venezia-Giulia
* Cociña do Lacio
* Cociña lígure
* Cociña lombarda
* Cociña lucana
* Cociña marchigiana
* Cociña molisana
* Cociña piemontese
* Cociña pugliese
* Cociña romagnola
* Cociña sarda
* Cociña siciliana
* Cociña toscana
* Cociña do Trentino-Alto Adige
* Cociña umbra
* Cociña valdostana
* Cociña veneta

## Notas
Ramón Allegue Martínez

**Ramón Allegue Martínez**, coñecido como **Padrón**, nado na Pobra do Caramiñal o 24 de xaneiro de 1935 e finado o 20 de decembro de 2022, foi un futbolista e escritor galego. Xogaba de gardameta.

## Traxectoria 
Comezou a xogar na Pobra do Caramiñal de onde pasou ao Cambados e despois ao Celta de Vigo. O Celta cedeuno nun principio ao Casablanca e este ao Club Turista. Na temporada 1953/54 foi cedido ao Racing Club de Ferrol, na 2ª División, pero non chegou a disputar ningún partido oficial.

Finalmente pasou a formar parte do primeiro equipo do Celta na tempada 1954–55, porén ante a competencia de Adauto e Dauder só disputou un encontro, substituíndo a Adauto.

A tempada seguinte Dauder fichou polo Xerez CD e Padrón pasou a alternarse na portería con Adauto.

Ao finalizar a tempada 1958–59 o equipo descendeu a Segunda División. Padrón permaneceu no equipo en Segunda ata o ano 1962, cando fichou polo Deportivo da Coruña.

No Deportivo debutou no verán de 1962 no Teresa Herrera, conquistando o trofeo na final ante o SL Benfica. Na tempada 1962–63 disputou tan só 6 partidos, estando á sombra de Antonio Betancort, o porteiro titular. Ao remate da campaña o equipo descendeu a Segunda División.

## Véxase tamén 
### Bibliografía 
* 
### Ligazóns externas 
* Datos do xogador en bdfutbol.com
Oswaldo García Nardi

**Oswaldo García Nardi**, nado en Rosario o 26 de marzo de 1927, é un exfutbolista arxentino. Xogaba de centrocampista. Chegou en 1950 ao Deportivo da Coruña, onde formou xunto a Corcuera, Franco, Tino e Moll, a Orquestra Canaro, unha das dianteiras máis célebres da historia do club.

## Traxectoria 
Comezou en Newell's Old Boys, pasando logo ao Club Atlético Tiro Federal, onde xogou como interior dereito. Con 23 anos chegou ao Deportivo da Coruña, acompañado por outra fichaxe arxentina, Julio Corcuera. para unirse a un equipo no que había dous futbolistas arxentinos máis, Rafael Franco e Rafael Ponce, ademais do adestrador, Oso Díaz.

No Deportivo formou xunto a Corcuera, Franco, Tino e Moll a célebre Orquestra Canaro, unha dianteira que marcou 57 goles na tempada 1950/51, dos cales 11 foron de Oswaldo. Xogou catro anos no Deportivo, sendo a súa mellor tempada a terceira, na que marcou 18 goles. 

En outubro de 1954 foi traspasado ao Espanyol. Xogou 63 partidos en tres tempadas co Espanyol, marcando 5 goles. En agosto de 1957 fichou polo Granada adestrado por Scopelli, onde xogou só 12 partidos, sen ver portería.

En agosto de 1958 volveu á Coruña, despois de rexeitar mellores ofertas económicas doutros equipos, para retirarse no equipo co que vivira a súa mellor época futbolística. Con todo, o seu rendemento non foi bo, xogando só oito partidos na tempada 1958/59 e ningún na tempada seguinte, na que o adestrador Jesús Barrio chegou a prohibirlle adestrar co equipo, debido, segundo o club, ao seu mal comportamento. En agosto de 1960 o club ofreceulle 300.000 pesetas e a carta de liberdade como liquidación do seu contrato, pero a oferta foi rexeitada, decidindo o xogador cumprir os dous anos que lle restaban de contrato. Deste xeito o futbolista continuou no Deportivo durante a tempada 1960/61, aínda que o club se negou a pagarlle o salario correspondente. Finalmente o litixio resolveuse en xaneiro de 1961, coa desvinculación do futbolista do club, acordando un pagamento de 200.000 pesetas e outras 200.000 durante os seguintes dous anos. Durante as súas dúas etapas no Deportivo xogou un total de 118 partidos e marcou 45 goles.

## Vida persoal 
Casou coa coruñesa María del Pilar Martínez e tivo dous fillos, nacidos na Coruña.

## Notas 
## Véxase tamén 
### Ligazóns externas 
* Datos do xogador en bdfutbol.com
3 por 4

***3 por 4*** foi un programa concurso musical emitido pola Televisión de Galicia en 1988.
## Desenvolvemento 
No programa concursaban por unha banda cantantes solistas e pola outra grupos de rock e pop que tiñan que cantar en directo catro temas, deles un mínimo do 50% en galego. A orquestra do programa acompañaba os cantates solistas que podían levar temas propios ou alleos mentres os grupos tiñan obrigatoriamente que levar temas propios. Un xurado elixía os gañadores de cada programa mediante a visulización dunha cinta de vídeo, formábano o cantante Alberto Comesaña, o membro da Orquestra Os Player's José Meroño, o presentador de Radio Catro Marcos López, a cantante Uxía e o presentador de Radio Popular de Vigo Alfonso López. Os 10 con máis puntos de cada categoría pasaban á rolda final. O primeiro premio consistía en 1&nbsp;000&nbsp;000 de pesetas.
Manuel Lechuga Boado

**Manuel Lechuga Boado**, coñecido como **Lechuga II**, nado na Coruña o 6 de outubro de 1929 e finado o 20 de xuño de 2020, foi un futbolista galego. Xogaba de centrocampista.

Era irmán do tamén futbolista Lechuga I. 

## Traxectoria 
Tras comezar a xogar ao fútbol en varios equipos coruñeses como o Atlético Olmos, o María Pita ou o Español, fichou en 1947 polo Deportivo Xuvenil, no que tamén xogaba seu irmán Lechuga I. 

En 1949 fichouno o Deportivo da Coruña, que o cedeu dous anos de novo ao Xuvenil. Debutou co Deportivo da Coruña en Primeira División na tempada 1951–52, no primeiro partido de liga contra o Racing de Santander en Riazor, que rematou con vitoria local (2–1), logrando o segundo dos tantos coruñeses. Nesa campaña o adestrador do Deportivo era Chacho, que contou con Lechuga en 11 ocasións, nas que conseguiu tres goles.

Na tempada 1955–56 logrou o seu mellor rexistro goleador no Deportivo, anotando 7 dianas. Esa foi unha campaña moi convulsa, na que o conxunto coruñés evitou o descenso a Segunda División por un punto.

Na tempada 1956–57 xogou cedido no Real Oviedo, en Segunda División, volvendo ao Deportivo nos últimos partidos da campaña e desvinculándose do Deportivo ao remate desta.

A continuación xogou unha tempada no Xerez CD, antes da súa retirada.

## Notas
Don Adams

**Donald James Yarmy**, nado en Nova York o 13 de abril de 1923 e finado nos Ánxeles o 25 de setembro de 2005, foi un actor, humorista e director estadounidense, máis coñecido como **Don Adams**.

## Traxectoria 
Traballou durante cinco décadas na televisión, pero é sobre todo coñecido pola interpretación de Maxwell Smart (*Agent 86*) na comedia de situación *Get Smart* (1965–1970, 1995), para a que tamén escribiu e dirixiu algúns capítulos, e no filme *The Nude Bomb* (1980). Adams gañou tres Emmys consecutivos por ese papel (1967–1969).

Adams púxolle voz ás series de animación *Tennessee Tuxedo and His Tales* (1963–1966), *Inspector Gadget* (1983–1986), foi a voz de Principal Hickey en *Pepper Ann* (1997) e a de Sid Pickles en todos os episodios de *Spike & Mike* (1993–1999), e nos dous filmes que lle seguiron ''Spike and Mike's Festival of Animation* e *Spike and Mike: Got Hostaged*. Tamén creou, dirixiu e actuou na serie *The Partners'' (1971-1972), unha parodia das series de policía pero só se emitiu por unha tempada.
Claude Akins

**Claude Marion Akins**, nado en Nelson (Xeorxia) o 25 de maio de 1926 e finado en Altadena o 27 de xaneiro de 1994, foi un actor estadounidense.

## Traxectoria 
De complexión forte e voz rotunda, é coñecido polo personaxe do Sheriff Lobo na serie de televisión *B.J. and the Bear*, e na serie derivada *The Misadventures of Sheriff Lobo*, con Ben Cooper facendo de Waverly.
Xosé María López Rancaño

**Xosé María López Rancaño**, nado na Pontenova en 1951, é un empresario e político galego, alcalde de Abadín dende 1983.

## Traxectoria
Candidato por Alianza Popular en 1983, Xosé María López Rancaño conseguiu durante sete lexislaturas revalidar maiorías absolutas sen mudar de formación: en 1987 fíxoo pola Coalición Popular e a partir de 1991 polo Partido Popular de Galicia. En 1995 conseguiu o 83% dos sufraxios.

## Vida persoal
Está casado e ten unha filla.

## Véxase tamén
### Outros artigos
*Eleccións municipais en Abadín
Carlos Lobón

**Eugenio Carlos Lobón Cervia**, nado en 1951 en Valladolid e finado na mesma cidade  o 5 de decembro de 2008, foi un médico e político español, alcalde do concello de Abadín.

## Traxectoria 
Médico endócrino, foi destinado na súa primeira praza como doutor á localidade de Abadín. Alí foi concelleiro e nas primeiras eleccións democráticas, Lobón foi elixido alcalde en representación da Unión de Centro Democrático, pero dimitiu un ano despois, e foi substituído polo seu compañeiro centrista Pedro Fernández Carreiras. Posteriormente foi destinado fóra de Abadín, e dende a década dos oitenta ata o remate da súa carreira profesional exerceu na cidade de Valladolid, onde chegou a acadar postos directivos no colexio de médicos desa provincia.

## Recoñecementos 
* Fillo adoptivo do concello de Tordehumos (Valladolid), a título póstumo.

## Notas 
## Véxase tamén 
### Outros artigos 
*Eleccións municipais en Abadín
Rogelio Martínez

Co nome de **Rogelio Martínez** podemos referirnos a:

***Rogelio Martínez Garzón**, comerciante e político galego na Arxentina (1857-1912).
***Rogelio Martínez Díaz**, *El Gallego*, músico cubano nado en Matanzas (1905-2001).
***Rogelio Martínez González**, político galego e alcalde da Arnoia (n. 1956).
Euridome (lúa)

**Euridome** (ou en grego *Ευριδόμη*), tamén coñecida coma '***, é unha lúa irregular retrógrada de Xúpiter. Foi descuberta por un grupo de astrónomos da Universidade de Hawaii encabezado por Scott S. Sheppard no ano 2001, e recibiu a designación temporal ***'.

Euridome ten uns 3 quilómetros de diámetro, e orbita Xúpiter a unha distancia media de 23,231 millóns de km, tarda 723,359 días en completar unha órbita, ten unha inclinación de 149° con respecto á eclíptica (147° respecto do ecuador de Xúpiter), e posúe unha excentricidade orbital de 0,3770. Esta lúa pertence ó grupo de satélites Pasifae, un grupo de lúas retrógradas irregulares que orbitan ó redor de Xúpiter a unha distancia media de entre 22,8 a 24,1 millóns de km, con inclinacións de entre 144,5° e 158,3°.

Recibiu oficialmente o seu nome en agosto do ano 2003, Euridome na mitoloxía grega era descrita segundo algúns escritores gregos coma a nai das Gracias (xunto con Zeus).

## Notas 
## Véxase tamén 
### Outros artigos 
* Aneis de Xúpiter
* Xúpiter
Hugo Ferdinand Boss

**Hugo Ferdinand Boss**, nado en Metzingen o 8 de xullo de 1885 e finado na mesma cidade o 9 de agosto de 1948, foi un deseñador de moda alemán, fundador da casa de modas Hugo Boss AG.

Durante o terceiro trimestre de 1933, Boss deseñou os uniformes negros para as SS de Heinrich Himmler, substituíndo as camisas pardas da SA. Tamén deseñou os uniformes das Xuventudes Hitlerianas.
Juan Ramón Aldalur Lasa

**Juan Ramón Aldalur Lasa**, coñecido como **Chapela II**, nado en Tolosa (Guipúscoa) o 22 de decembro de 1948, é un exfutbolista vasco. Xogaba de dianteiro e destacou no Fabril de Arsenio e no Deportivo da Coruña, ata que unha rotura de tibia e peroné en 1968 truncou a súa carreira.

É irmán do tamén exfutbolista Miguel María Aldalur Lasa, alcumado Chapela.

## Traxectoria 
Naceu en Tolosa, e tras pasar polo equipo do colexio Lecároz chegou á Coruña en 1966 para fichar polo Fabril, na Terceira división, mentres que seu irmán Chapela xogaba no Deportivo da Coruña. Na tempada 1967/68 baixo as ordes de Arsenio, o equipo despregou un gran xogo ofensivo, logrando soadas vitorias, como un 9-1 contra o Lemos con catro tantos de Chapela II. Deste xeito, con 17 goles, o dianteiro vasco ocupaba a primeira posición na táboa de goleadores de Terceira en xaneiro de 1968, cando, pretendido por varios equipos grandes, pasou a ter ficha do primeiro equipo do Deportivo, asinando un contrato por tres anos.

Debutou co equipo dirixido por Eguiluz en Segunda División na xornada 19, contra o Burgos no Plantío, e tardou só catro minutos en facer o seu primeiro gol. Xogou como titular os seguintes nove encontros e marcou seis goles máis, converténdose na gran figura do equipo, ata que rompeu a tibia e o peroné na antepenúltima xornada contra o Rayo Vallecano, nun choque contra o gardameta Mendieta. Con todo, os seus goles contribuíron a que o equipo se proclamase campión da categoría e ascendese a Primeira división.  

A lesión tívoo de baixa durante nove meses, reaparecendo en xaneiro de 1969 en Caracas, nun encontro amigable do seu equipo contra o Sporting de Portugal. Uns días despois debutou na máxima categoría contra o Real Madrid no Santiago Bernabéu, no único partido de liga que disputaría nesa tempada 1968–69. En marzo, e ante a falta de oportunidades no equipo de Cheché Martín, chegou a un acordo co club para regresar ao Fabril ata o final da tempada. 

Volveu ao primeiro equipo na campaña 1969/70, participando en 18 encontros e anotando cinco tantos, dous deles no derbi contra o Celta en Balaídos. Con todo, o Deportivo acabou descendendo a Segunda División. Na tempada 1970–71, xa con Arsenio no banco, participou en 15 partidos e anotou 5 goles, no retorno do equipo á máxima categoría. 

Comezou a tempada 1971–72 no Deportivo, pero uns días despois co comezo desta, foi traspasado ao Rayo Vallecano, en Segunda División, onde permaneceu dúas campañas. En 1973 fichou polo Logroñés, xogando alí tres tempadas ata a súa retirada.

Despois da súa retirada comezou unha carreira de adestrador, sendo o seu primeiro equipo o Logroñés Promesas. A continuación regresou a Galicia, onde adestrou o equipo xuvenil do Deportivo da Coruña e o Orillamar.

## Persoal 
É irmán do tamén futbolista Miguel María Aldalur Lasa, tamén alcumado *Chapela* e que tamén foi xogador do Deportivo. En xuño de 1972 casou na Coruña con María Grien Docampo. 

## Notas